Document ID: 31980R0479

KOMISSION ASETUS (ETY) N:o 479/80,
annettu 27 päivänä helmikuuta 1980,
tavaroiden luokittelusta yhteisen tullitariffin alanimikkeeseen 48.01 F
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan,
sekä katsoo, että
tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa tariffiin sanomalehtipaperirullien alku- tai loppupäistä määrämuotoon (157 × 38 cm) leikattaessa saatuja suorakaiteen muotoisia paperiarkkeja,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3000/79(4), liitteenä olevan yhteisen tullitariffin alanimikkeeseen 47.02 A I kuuluvat ainoastaan paperin valmistukseen soveltuvat paperi-, kartonki- ja pahvijätteet, alanimikkeeseen 47.02 A II muu paperi-, kartonki- ja pahvijäte ja alanimikkeeseen 48.01 F muu paperi, kartonki ja pahvi, rullina tai arkkeina; edellä mainittujen paperiarkkien luokittelussa voidaan ottaa huomioon nämä alanimikkeet,
näitä paperiarkkeja, jotka selvästi soveltuvat muihin tarkoituksiin kuin paperinvalmistukseen, ei voida luokitella alanimikkeeseen 47.02 A I kuuluvaksi paperijätteeksi; luonteensa ja esitysmuotonsa perusteella niitä on pidettävä pikemminkin 48 ryhmään kuuluvana paperina kuin 47 ryhmän paperijätteenä, ja vaikka ne joissakin tapauksissa on tarkoitettu paperinvalmistukseen, niitä ei näin ollen voida luokitella alanimikkeeseen 47.02 A II kuuluvaksi muuksi paperijätteeksi,
edellä mainitut paperiarkit kuuluvat näin ollen alanimikkeeseen 48.01 F, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Sanomalehtipaperirullien alku- ja loppupäistä määrämuotoon (157 × 38 senttimetriä) leikattaessa saadut suorakaiteen muotoiset paperiarkit kuuluvat yhteisen tullitariffin alanimikkeeseen
TAULUKON PAIKKA
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 1980.

Labels: 3
1